Vremea azi, 20 martie. În nord, în centru şi pe partea estică domină vremea închisă
Miercuri în nord, în centru şi pe partea estică domină vremea închisă. În rest se arată trecător şi soarele. La munte şi în Moldova o să mai ningă puţin.
În Transilvania vor fi precipitaţii slabe, sub toate formele, iar în Maramureş, în Dobrogea şi în Muntenia o să picure trecător. Se încălzeşte în cea mai mare parte a ţării. Maximele pornesc de la 5...6 grade în estul Transilvaniei şi se opresc la 15 grade în vestul Olteniei.
Vremea în fiecare regiune
Vedem ce se întâmplă în fiecare regiune şi începem cu Dobrogea şi cu Bărăganul. Pe aici vor fi înnorări, apar şi câteva ploi slabe, iar vântul are unele intensificări. Maximele mai ridicate decât ieri, se opresc la 10 grade.
Mai sus, în Moldova sudică şi în nordul Munteniei, cerul rămâne acoperit toată ziua, o să plouă şi vântul agită atmosfera. Mai cresc temperaturile şi după prânz se vor înregistra 12 grade.
În jumătatea nordică a Moldovei şi în Bucovina, se anunţă o zi mohorâtă şi cel mult 9 grade la amiază. Pe-aici apar precipitaţii slabe, sub formă de lapoviţă şi ninsoare, iar la noapte minimele ating pragul îngheţului.
În nordul Transilvaniei şi în Maramureş, temperaturile urcă până la 11 grade, dar norii persistă şi în această zonă. Vin şi câţiva stropi de ploaie, iar la munte o să fulguiască.
În ţinuturile vestice, atmosfera va fi schimbătoare. Temperaturile cresc uşor faţă de marți şi la amiază vor fi 12 grade Celsius.
În Transilvania, găsim tot vreme închisă, ploi dar şi lapoviţă în unele zone. La munte o să ningă, iar vântul prinde putere pe crestele Carpaţilor Meridionali şi de Curburã. Se încălzeşte uşor şi după prânz, se vor înregistra 10 grade în vestul provinciei, pe la Alba Iulia.
Sud-vestul ţării are parte de vreme mai bună. Vor fi înnorări dar şi perioade cu soare. Tendinţa de încălzire se păstrează şi aici, iar maximele urcă până la 15 grade.
În ţinuturile sudice, se mai aduna norii, dar apare şi soarele printre nori. E posibil să plouă, mai ales în a doua parte a zilei, iar temperaturile cresc cu 5...6 grade faţă de ziua trecută.
Vremea în Bucureşti
În Bucureşti, miercuri se încălzeşte şi se ating 12 grade. Atmosferă va fi schimbătoare iar spre seară şi în noaptea următoare, apar ceva condiţii de ploaie. Minimă va ajunge pe la 2 grade.
Vremea la Munte
La munte găsim tot vreme rece, deşi temperaturile cresc faţă de marți. Mai vin câteva ninsori slabe, iar vântul bate mai tare pe creste, în special în Carpaţii Meridionali şi de Curbură.